# *Sylaby na štátnu skúšku z morálnej teológie*

*JNV, NSNV (Mgr.)*

**MT1.** Definícia morálnej teológie. Úloha moralistu v súčasnosti. Problém autonómnej morálnej teológie.

**MT2.**  Sväté písmo v morálnej teológii. Pohľad na morálnu teológiu podľa dokumentov II. vatikánskeho koncilu. Ekumenický rozmer morálnej teológie.

**MT3.**  Dejinný vývoj morálnej teológie: rozdelenie na jednotlivé obdobia a vymenovanie jednotlivých predstaviteľov a ich predstavenie morálnej teológie.

**MT4.** Konštitutívne prvky mravne dobrého skutku. Rozdelenie ľudského skutku. Vzťah skutku a úmyslu. Vplyv spoločenstva na základné a predbežné rozhodnutie.

**MT5.** Ľudská osoba v Božom pláne. Chápanie ľudskej osoby na základe *Gaudium et Spes*.

**MT6.** Jedna z hlavných definícii hriechu. Sídlo a príčiny hriechu (formálny a materiálny hriech).

**MT7.** Štyri kardinálne čnosti a ich dejiny. Problém biblického podkladu pre čnosti. Necnosť a neresť.

**MT8.** Všeobecná a konkrétna charakteristika ľudskej osoby v morálnej teológii. Dobro osoby ako kritérium morálnej teológie.

**MT9.** Uvedenie miest, na ktorých sa vo sv. Písme sa nachádzajú etické pokyny a ich stručný rozbor.

**MT10.** Tri základné metódy pre morálne rozhodnutie. Prvotné a druhotné pramene morálnej teológie.

**MT11.** Morálny život kresťana podľa Katechizmu katolíckej cirkvi. Význam kresťanskej morálky podľa Katechizmu katolíckej cirkvi.

**MT12.** Definícia mravného prirodzeného zákona a jeho vzťah k zjavenému zákonu. Dejiny mravného prirodzeného zákona. Vymenovanie prirodzených sklonov (náklonnosti človeka).

**MT13.** Sloboda ľudských skutkov. Zdroje morálnosti ľudského skutku a ich vzťah k mravnému poriadku. Prekážky ľudských skutkov. Pripočítateľnosť ľudského skutku, spolupráca so skutkom inej osoby, princíp dvojitého účinku.

**MT14.** Definícia pozitívneho ľudského zákona. Mravná záväznosť zákona človeka a Boha (problém zákona a morálnosti). Epikea.

**MT15.** Definícia morálneho zákona. Zjavený Božský zákon v Písme svätom. Definícia večného zákona a zákona milosti.

**MT16.** Hriech a cnosť. Definícia a kritéria hriechu. Smrteľný a všedný hriech. Obrátenie a odpustenie a ich realizácia vo sviatosti (charakter obrátenia; zmysel nápravy hriechu). Vnímanie hriechu dnešnou spoločnosťou.

 **MT17.** Definícia a umiestnenie mravnej čnosti. Rozdelenie všetkých čností. Inštinkt, vášne a čnosť.

**MT18.** Definícia morálneho svedomia (akt úsudku, rozumu alebo citu?). Zmysel svedomia ako poslednej mravnej normy človeka. Svedomie vo sv. písme a v morálnej teológii.

 **MT19.** Vzťah svedomia a zákona. Práca so svedomím (nutnosť jeho nasledovania). Sloboda svedomia a omyl.

**MT20.** Univerzálne povolanie kresťana k plnosti a svätosti: rady a prikázania. Povolanie k dokonalosti podľa sv. Písma. Teologická definícia dokonalosti. Stupne na ceste k svätosti a prerastanie morálnej teológie do mystiky.